Diari Oficial de la Generalitat Valenciana


Sumari del DOGV 4698, del 24-02-2004 (2004/1492)

ACORD de 30 de setembre de 2003, de la Comissió Territorial d'Urbanisme d'Alacant, relatiu a l'homologació i pla de reforma interior sector 1, Bonalba de Busot.
----------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1492


Data del document
:   30-09-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Busot
    * pla d'urbanisme

ACORD de 30 de setembre de 2003, de la Comissió Territorial d'Urbanisme d'Alacant, relatiu a l'homologació i pla de reforma interior sector 1, Bonalba de Busot. [2004/Q1492]
  
Expediet 283/2003. Busot. Homologació i pla de reforma interior sector 1, Bonalba, promoguts per l'ajuntament.
  
Vist l'expedient de referència i basant-se en els següents antecedents i consideracions,
  
Antecedents de fet
  
1. L'Ajuntament, per l'Acord Plenari del dia 14 de novembre de 2002, va acordar-ne l'exposició pública, mitjançant anuncis publicats en el Diari Oficial de la Generalitat Valenciana, de 19 de desembre del 2002, i en un dels diaris de major difusió provincial el 13 de desembre de 2002. Després del pertinent període d'exposició al públic en què no es van presentar al·legacions, el projecte es va aprovar provisionalment en la sessió plenària de 13 de febrer del 2003, va aprovar provisionalment l'homologació i el pla de reforma interior referits.
  
2. La Comissió Territorial d'Urbanisme, en sessió de data 1 de juliol de 2003, va acordar deixar pendent de resolució l'expedient fins que per part de l'ajuntament es justificara que s'ha donat compliment al que disposa l'article 46.3 de la de la Llei 6/1994, Reguladora de l'Activitat Urbanística (en endavant LRAU) en relació a l'avís als titulars cadastrals.
  
L'ajuntament, amb data 22 d'agost de 2003, remet documentació que esmena el punt a què es fa referència.
  
3. La documentació de l'homologació està integrada per un annex explicatiu breu, i la del pla de reforma interior constituïda per memòria informativa i justificativa, i plànols d'informació i d'ordenació.
  
4. L'objecte de l'expedient és l'homologació d'un àmbit de 26.532 metres quadrats de sòl classificat com a urbà d'ús residencial en les Normes Subsidiàries vigents a Busot (aprovades definitivament per l'Acord de la Comissió Territorial d'Urbanisme, de data 24 de maig de 1996) completant les determinacions d'ordenació estructural relatives a la delimitació del sector 1, Bonalba, que permeten el desenvolupament i l'aprovació del pla de reforma interior que es proposa per a aqueix mateix àmbit, d'acord amb el que preveu la disposició transitòria segona de la LRAU.
  
Les determinacions pròpies de l'homologació proposada, que conformement al que disposa la instrucció de planejament 1/1996, de 23 de gener, sobre l'homologació dels plans d'urbanisme a la LRAU, és modificativa i complementària, són les següents: defineix el sector de 26.532 metres quadrats de superfície que coincideix amb l'illa delimitada al nord amb el carrer de les Germanies, al sud amb el carrer de la Senyera, a l'est amb el carrer dels Almogàvers i a l'oest amb el carrer dels Castellers (amb tots els carrers executats, excepte el carrer dels Castellers), no afectant a cap altre aspecte de l'instrument de planejament vigent.
  
Les determinacions pròpies del pla de reforma interior proposat, en desenvolupament de les determinacions de l'homologació, es limiten estrictament a l'obertura d'un nou vial en cul de sac interior a l'illa.
  
Consideracions tecnicojurídiques
  
1. El procediment seguit per l'ajuntament resulta d'acord amb el que preveu la disposició transitòria primera de la LRAU i els articles 52, 54 i 39 de la mateixa llei, i en el punt III de la instrucció de planejament 1/1996, de 23 de gener, sobre l'homologació dels plans d'urbanisme a la LRAU.
  
2. La documentació pot considerar-se completa, a l'efecte del compliment de l'article 75 del RPCV relatius a la documentació integrant dels plans de reforma interior, i de l'apartat II.9 de la instrucció de planejament 1/1996, de 23 de gener, sobre l'homologació dels plans d'urbanisme a la LRAU, d'acord amb les característiques del municipi i de l'operació de planejament pretesa.
  
3. Les determinacions contingudes en el present expedient poden considerar-se genèricament correctes una vegada esmenada l'observació de l'anterior acord d'aquesta Comissió Territorial d'Urbanisme, de data 1 de juliol de 2003, des del punt de vista de les exigències de política urbanística i territorial de la Generalitat Valenciana, tal com s'arreplega en l'article 40 de la LRAU.
  
4. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva d'homologacions i plans de reforma interior de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú d'acord amb la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament l'homologació i pla de reforma interior sector 1, Bonalba, del Pla General Municipal del Municipi de Busot.
  
Segon
  
Publicar íntegrament el present acord aprovador en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, en mancar el document de Normes Urbanístiques.
  
Contra el present acord, que no posa fi a la via administrativa, s'hi pot interposar un recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 30 de setembre del 2003.- La secretària de la Comissió Territorial d'Urbanisme: Rosario Berjón Ayuso.